Document ID: 31987R4008

Title and Content:
***** ΚΑΝΟΝΙΣΜΟΣ (ΕΟΚ) αριθ. 4008/87 ΤΗΣ ΕΠΙΤΡΟΠΗΣ της 23ης Δεκεμβρίου 1987 σχετικά με τις λεπτομέρειες εφαρμογής του καθεστώτος εισαγωγής που εφαρμόζεται στα προϊόντα υπό τον κωδικό 0714 10 90 της συνδυασμένης ονοματολογίας, που προέρχονται από τα τρέχοντα συμβαλλόμενα μέρη της GATT, εκτός της Ταϊλάνδης Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 430/87 του Συμβουλίου της 9ης Φεβρουαρίου 1987 σχετικά με το καθεστώς εισαγωγής που εφαρμόζεται στα προϊόντα της διάκρισης 07.06 Α του κοινού δασμολογίου, προέλευσης τρίτων χωρών και την τροποποίηση του κανονισμού (ΕΟΚ) αριθ. 950/68 περί του κοινού δασμολογίου (1), και ιδίως το άρθρο 2, τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (2), όπως τροποποιήθηκε τελευταία από τον κανονισμό (ΕΟΚ) αριθ. 3808/87 (3), και ιδίως το άρθρο 12 παράγραφος 2, Εκτιμώντας: ότι ο κανονισμός (ΕΟΚ) αριθ. 481/87 της Επιτροπής (4), θέσπισε τις λεπτομέρειες εφαρμογής του καθεστώτος εισαγωγής που εφαρμόζεται για την μανιόκα, προέλευσης τρίτων χωρών εκτός της Ταϊλάνδης και της Λαϊκής Δημοκρατίας της Κίνας· ότι, υπό το φως της κτηθείσας πείρας, είναι σκόπιμο να τροποποιηθούν ορισμένες λεπτομέρειες εφαρμογής του καθεστώτος· ότι, εξάλλου, οι λεπτομέρειες που εφαρμόζονται στις εισαγωγές προέλευσης χωρών που δεν είναι μέλη της GATT, εκτός της Λαϊκής Δημοκρατίας της Κίνας, απετέλεσαν αντικείμενο ξεχωριστού κανονισμού· ότι, προκειμένου να εξασφαλισθεί μια καλή διοικητική διαχείριση των εν λόγω καθεστώτων εισαγωγής, και για να μη γίνει υπέρβαση των ποσοτήτων που έχουν καθορισθεί για τα έτη 1988 και 1989, είναι σκόπιμο να προβλεφθούν ειδικές διατάξεις όσον αφορά την υποβολή των αιτήσεων και την έκδοση των πιστοποιητικών· ότι οι διατάξεις αυτές είτε συμπληρώνουν είτε παρεκκλίνουν από τις διατάξεις του κανονισμού (ΕΟΚ) αριθ. 3183/80 της Επιτροπής της 3ης Δεκεμβρίου 1980 περί κοινών λεπτομερειών εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα (5), όπως τροποποιήθηκε τελευταία από τον κανονισμό (ΕΟΚ) αριθ. 2082/87 (6)· ότι είναι σκόπιμο να προσαρμοστεί η δασμολογική ονομασία των σχετικών προϊόντων προκειμένου να ληφθεί υπόψη η θέση σε εφαρμογή την 1η Ιανουαρίου 1988 της νέας δασμολογικής ονοματολογίας· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το καθεστώς που προβλέπεται στο άρθρο 1 του κανονισμού (ΕΟΚ) αριθ. 430/87 εφαρμόζεται στα προϊόντα που αναφέρονται στη διάκριση 0714 10 90 της συνδυασμένης ονοματολογίας, προέλευσης των συμβαλλομένων μερών της GATT εκτός της Ταϊλάνδης, στα πλαίσια των διατάξεων του παρόντος κανονισμού. Άρθρο 2 1. Οι αιτήσεις πιστοποιητικών κατατίθενται στις αρμόδιες αρχές κάθε κράτους μέλους την Δευτέρα κάθε μήνα ως τις 13.00 και σε περίπτωση που η ημέρα αυτή δεν είναι εργάσιμη, την επόμενη εργάσιμη ημέρα. 2. Τα κράτη μέλη ανακοινώνουν με τέλεξ στην Επιτροπή, το αργότερο στις 18.00, την ημέρα κατάθεσης της αίτησης που προβλέπεται στην παράγραφο 1, τις ποσότητες που αφορά η αίτηση, και την καταγωγή τους, καθώς και το ονοματεπώνυμο του εισαγωγέα. 3. Το αργότερο την Παρασκευή της ίδιας εβδομάδας, η Επιτροπή αναφέρει με τέλεξ τις ποσότητες για τις οποίες εκδόθηκαν πιστοποιητικά ανά χώρα ή ομάδα χωρών που αναφέρονται στο άρθρο 1 του κανονισμού (ΕΟΚ) αριθ. 430/87 στοιχεία β) και γ). 4. Με την επιφύλαξη της εφαρμογής της παραγράφου 3, τα πιστοποιητικά εκδίδονται την πέμπτη εργάσιμη ημέρα μετά την κατάθεση της αίτησης που προβλέπεται στην παράγραφο 1, εκτός εξαιρετικών περιπτώσεων που ορίζονται από την Επιτροπή. Τα χορηγούμενα πιστοποιητικά ισχύουν και στα δώδεκα κράτη μέλη. Άρθρο 3 Τα πιστοποιητικά φέρουν στον χώρο 20α) μία από τις ακόλουθες ενδείξεις: - Exaccion reguladora a percibir 6 % ad valorem - Importafgift: 6 % af vaerdien - Zu erhebende Abschoepfung: 6 % des Zollwerts - Εισπρακτέα εισφορά: 6 % κατ' αξία - Amount to be levied: 6 % ad valorem - Prelevement a percevoir: 6 % ad valorem - Prelievo da riscuotere: 6 % ad valorem - Toe te passen heffing: 6 % ad valorem - Direito nivelador a cobrar: 6 % ad valorem. Άρθρο 4 Κατά παρέκκλιση από το άρθρο 12 παράγραφος 1 του κανονισμού (ΕΟΚ) αριθ. 2042/75 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 1665/87 (8), ο συντελεστής εγγυήσεως όσον αφορά τα πιστο ποιητικά εισαγωγής είναι 20 ECU ανά τόνο. Σε περίπτωση που, λόγω της εφαρμογής του άρθρου 2 παράγραφος 3, η ποσότητα για την οποία εκδόθηκε το πιστοποιητικό είναι κατώτερη από εκείνη για την οποία ζητήθηκε το εν λόγω πιστοποιητικό, η εγγύηση που αντιστοιχεί στην διαφορά αυτή αποδεσμεύεται. Οι διατάξεις του άρθρου 5 παράγραφος 1 τρίτη περίπτωση του κανονισμού (ΕΟΚ) αριθ. 3183/80 δεν εφαρμόζονται. Άρθρο 5 1. Η αίτηση πιστοποιητικού εισαγωγής και το εκδοθέν πιστοποιητικό φέρουν στον χώρο 14 ένδειξη της τρίτης χώρας από την οποία κατάγεται το εν λόγω προϊόν. Το πιστοποιητικό καθιστά υποχρεωτική την εισαγωγή από την εν λόγω χώρα. 2. Κατά παρέκκλιση από το άρθρο 8 παράγραφος 4 του κανονισμού (ΕΟΚ) αριθ. 3183/80, η ποσότητα που έχει τεθεί σε ελεύθερη κυκλοφορία δεν μπορεί να είναι ανώτερη από εκείνη που αναφέρεται στους χώρους 10 και 11 του πιστοποιητικού εισαγωγής· για το λόγο αυτό, το ψηφίο 0 αναγράφεται στον χώρο 22 του εν λόγω πιστοποιητικού. Άρθρο 6 Η διάρκεια ισχύος των πιστοποιητικών εισαγωγής που έχουν εκδοθεί αντίστοιχα το 1988 και το 1989 δεν μπορεί να λήγει μετά την 31η Δεκεμβρίου καθενός από τα εν λόγω έτη. Άρθρο 7 Ο κανονισμός (ΕΟΚ) αριθ. 481/87 καταργείται. Άρθρο8 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 23 Δεκεμβρίου 1987.

Classification Labels:
986
703
36
2394

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 3185
3489
614
2416
3156

EuroVoc IDs (Expanded): 3185
3489
614
2416
3156

Dataset Source: meu

Split: train